open-index/open-wikipedia-markdown huggingface dataset:
কেডিই প্লাজমা ৫

**কেডিই প্লাজমা ৫**  () গ্নু/লিনাক্স প্ল্যাটফরমের জন্যে কেডিই সম্প্রদায়ের নির্মিত ডেস্কটপ পরিবেশ এর পঞ্চম ও সর্বশেষ প্রজন্ম।  কেডিই প্লাজমা ৫ কেডিই প্লাজমা ৪ এর উত্তরাধিকারী যেটি ২০১৪ সালের ১৫ জুলাই মুক্তি পায়।  এ সংস্করণে ব্রিজ নামে একটি নতুন ডিফল্ট থিম ব্যবহার করা হয়েছে। গ্রাফিক্যাল ইন্টারফেস পরিপূর্নভাবে কিউএমএলে স্থানান্তরিত হয়েছে, যেটি হার্ডওয়্যার এক্সিলারেশনের জন্যে ওপেনজিএল ব্যবহার করে। ফলাফলস্বরূপ, তূলনামূলক ভাল পারফরমেন্স ও কম শক্তি ক্ষয় লক্ষ্য করা যায়। 

## সংক্ষিপ্ত বিবরণ

### সফটওয়্যার স্থাপত্য
কেডিই প্লাজমা  ৫ কিউটি ৫,কেডিই ফ্রেমওয়ার্ক ৫ ও প্রধানত প্লাজমা-ফ্রেমওয়ার্ক ব্যবহার করে নির্মিত হয়েছে।

এটি হাইডিপিআই ডিসপ্লের জন্যে সমর্থন উন্নীত করে এবং পরিবর্তিত গ্রাফিক্যাল শেল সহযোগে আসে, যেটি ব্যবহৃত যন্ত্রের উপর ভিত্তি করে গ্রাফিক্যাল শেল মডিফাইয়ে সক্ষম। ব্রিজ নামে এখানে নতুন একটি ডিফল্ট থিমও রয়েছে। অদৃশ্য পরিবর্তনের মধ্যে রয়েছে, ওপেন জিএল (ইএস)-ভিত্তিক সিন গ্রাফ (ক্যানভাস) কেন্দ্রিক পরিপূর্ণ হার্ডওয়্যার এক্সিলারেশন গ্রাফিক্স স্ট্যাকে স্থানান্তর।  
প্লাজমা ৫ প্লাজমা ৪ এর কিউটিকুইকে রূপান্তর প্রক্রিয়া সম্পন্ন করে।

### উইন্ডো ব্যবস্থা
কেডিই প্লাজমা ৫ এক্স উইন্ডো সিস্টেম ব্যবহার করে। তবে ওয়েল্যান্ড সমর্থন উন্নয়ানাধীন রয়েছে। প্লাজমা ৫.৪ এ সর্বপ্রথম ওয়েল্যান্ড সমর্থন দেয়া হয়। প্রাথমিক ওয়েল্যান্ড সেশনের জন্যে স্টেবল সমর্থন  প্রদান করা হয় ৫.৫ সংস্করণে (ডিসেম্বর ২০১৫)।

### উন্নয়ন
কেডিই সফটওয়্যার কম্পিলেশন কেডিই প্লাজমা এবং কেডিই অ্যাপলিকেশন দুভাগে ভাগ হওয়ার পর থেকেই, দুটো উপপ্রকল্পই এর নিজস্ব গতিতে এগুচ্ছে। কেডিই প্লাজমা ৫ প্রতি তিন-চার মাস অন্তর ফিচার রিলিজের মাধ্যমে এর নিজস্ব প্রকাশের সময়সূচী অনুসরণ করছে।

## ডেস্কটপ বৈশিষ্ট্যসমূহ

* কেরানার বেশ কয়েকটি উপলব্ধ প্লাগইন সহ সার্চ ব্যবস্থা, দ্রুত  অ্যাপ্লিকেশন লঞ্চের পাশাপাশি এটি ফাইল এবং ফোল্ডার অনুসন্ধান করে এবং বিদেশী মুদ্রা রূপান্তরের মতো আরও অনেক কাজ সম্পাদন করতে পারে। এটি একটি ক্যালকুলেটর হিশেবেও কাজ করে। 
* অ্যাক্টিভিটিজ নিজস্ব লেআউট ও ওয়ালপেপার সহ ভার্চুয়াল ডেস্কটপসমূহ। এক্টিভিটিজ মেনু ব্যবহার করে তাদের ভিন্ন ভিন্ন নাম দেয়া যায়, ও একটি থেকে অন্যটিতে যাওয়া যায়।
* কাস্টমাইজ ডেস্কটপস, একাধিক মনিটরে লেআউট  ও প্যানেল
* উইজেটস, প্লাজময়েডস নামে পরিচিত, যেগুলো প্যানেল বা ডেস্কটপে যোগ করা যায়
* ডলফিন ফাইল ম্যানেজার ফাইলসমূহের গণ নামান্তর, সার্ভিস ম্যানুর মাধ্যমে পরিবর্তন, এবং কনটেক্সট মেনুতে নতুন বৈশিষ্ট্য যোগ  
* সেশন ব্যবস্থাপনা
* স্পেকটেকল স্ক্রিনশট তৈরী

## প্লাজমা মোবাইল

**প্লাজমা মোবাইল** হলো স্মার্টফোনের জন্য প্লাজমার একটি সংস্করণ। নেক্সাস ৫এক্স, পোস্টমার্কেটওএস সমর্থন করা কিছু যন্ত্র এবং পাইনফোনে এটি সমর্থন করে।

## গ্যালারি

চিত্র:KDE Plasma 5 Lockscreen.png|প্লাজমা ৫-এর ডিফল্ট লক স্ক্রিন
চিত্র:Kscreen-krunner.png|প্লাজমা ৫ কেরানার এবং ডিসপ্লে ব্যবস্থাপনাসহ
চিত্র:Plasma 5 power managament.png|পাওয়ার পরিচালনা এবং কীবোর্ডের ব্রাইটনেস ওএসডি
চিত্র:Shutdown screen of Plasma 5.png|প্লাজমা ৫-এর শাটডাউন স্ক্রিন
চিত্র:Simple-desktop-display-manager-kde.png|প্লাজমা ৫-এর লগইন স্ক্রিন
চিত্র:Kde-system-settings.png|প্লাজমা সিস্টেম সেটিংস


## তথ্যসূত্র

## বহিঃসংযোগ

* 
* প্লাজমা ব্যবহারকারী উইকি
* প্লাজমা উন্নয়নকারী উইকি

বিষয়শ্রেণী:ওপেন সোর্স
বিষয়শ্রেণী:ডেস্কটপ পরিবেশ
বিষয়শ্রেণী:কেডিই
হেসারক জেলা

**হেসারক** অথবা **হিসারক** (পশতু: حصارک, দারি ولسوالی حصارک) আফগানিস্তানের নঙ্গারহার প্রদেশের পশ্চিমে অবস্থিত একটি জেলা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৮,৪৬২ জন এর মত। জেলাটির কেন্দ্রীয় শহরের নাম হচ্ছে হেসারক নামক একটি গ্রাম।

## তথ্যসূত্র

* UNHCR District Profile, dated 2002-07-02, accessed 2006-07-14 (PDF).

## বহিঃসংযোগ
* Map of Hisarak (PDF)

বিষয়শ্রেণী:নঙ্গারহার প্রদেশের জেলা
এন্ড্রু লি

মাননীয় **এন্ড্রু লি**, জেবিএম, সিবিই, জেপি (; জন্ম: ডিসেম্বর ১৯৪৮) একজন হংকংয়ের অবসরপ্রাপ্ত বিচারক এবং একজন সাবেক প্রধান বিচারপতি। তিনি ছিলেন ১৯৯৭ সালের ১লা জুলাই প্রতিষ্ঠিত হওয়া হংকং উচ্চ আদালতের প্রথম অধ্যক্ষ। ২০১০ সালের ১লা সেপ্টেম্বরে তার উত্তরসূরী হিসেবে **জিওফ্রে মা** যোগ দেন।

## প্রাথমিক জীবন ও শিক্ষা
হংকংয়ে জন্মগ্রহণ করে, এন্ড্রু লি সেন্ট পলস্ কো-এডুকেশনাল কলেজ থেকে প্রাথমিক শিক্ষা লাভ করেন ও পরবর্তীতে ইংল্যান্ডের রেপ্টন স্কুল, ডার্বিশায়ার-এ ভর্তি হন। তিনি কেমব্রিজ বিশ্ববিদ্যালয় থেকে এমএ ও এলএলএম লাভ করেন।

## আইনি পেশা
লি ১৯৭০ সালে মিডল টেম্পলে যোগ দেন এবং ১৯৭৩ সালে হংকং বারে যোগ দেন। ওদ্রে ইউ তার প্রথম ছাত্র ছিলেন, যিনি ১৯৭৮ সাল পর্যন্ত তার অধীনস্থ ছিলেন। তার ভাই সিনিয়র আইনি উপদেষ্টা বেঞ্জামিন ইউ ও তার একজন ছাত্র ছিলেন। বিচার মন্ত্রণালয়ের সাবেক সভাপতি **উং ইয়াং লুং** ছিলেন লির শেষ ছাত্র। ১৯৮৮ সালে তাকে রাণীর আইনি উপদেষ্টা হিসেবে নিয়োগ দেওয়া হয়েছিল।

১৯৯৯ সালে, তিনি "এনজি কা লিঙ এবং অন্য অভিবাসন" সম্পর্কিত প্রধান রায় দেন যেটি সে সময়কার বাসস্থান সম্পর্কিত একটি প্রধান বিতর্কিত রায় ছিল।

১৮ ফেব্রুয়ারি ২০১০ সালে, হংকং ইউনিভার্সিটি জনগণ মতামত আয়োজনে লি সর্বোচ্চ স্কোর (৬৮.১) সংগ্রহ করেন।

প্রধান বিচারপতির পদ থেকে অবসর নেওয়ার পর লি শিক্ষার কাজে নিয়োজিত হয়েছিলেন। তিনি হংকং বিশ্ববিদ্যালয়, হংকং চীনা বিশ্ববিদ্যালয় এবং হংকং সিটি বিশ্ববিদ্যালয়ে আইন বিভাগে অধ্যাপনার দায়িত্ব পালন করেছেন। তাছাড়া তিনি তিসুঙ্গা বিশ্ববিদ্যালয়েরও একজন সাক্ষাৎকারী অধ্যাপক ছিলেন।

১৭ জুলাই ২০১০ সালে, লির জন্য একটি বিদায় অনুষ্ঠানের আয়োজন করা হয়েছিল। আদালতকক্ষ বিচারক ও আইনজীবিদের দ্বারা পূর্ণ ছিল, তাছাড়া আরও ছিল হংকংয়ের আইন সোসাইটি এবং বার এসোসিয়েশনের অনেক সদস্য।

## বিচার-বহির্ভূত জীবন
লি দুইজন কন্যাসহ বিয়ে করেন। তার স্ত্রী **লি উ মো ইং জুড়ি** হংকং ইউনিভার্সিটি (সমাজ বিজ্ঞান, ১৯৭০) থেকে স্নাতক সম্পন্ন করেন।

লি ল্যান্ড ডেভেলপমেন্ট করপোরেশনে চেয়ারম্যান হিসেবে, ইংল্যান্ড রেভেনিউ বোর্ড অফ রিভিউ-এর সহকারী চেয়ারম্যান হিসেবে, সিকিউরিটিস কমিশনের সদস্য হিসেবে দায়িত্ব পালন করেছেন। তাছাড়া, তিনি হংকং জকি ক্লাবের একজন তত্ত্বাবধায়কের দায়িত্ব পালন করেছেন।

২০০৮ সালে হংকং সরকার লিকে গ্র্যান্ড বাহুনিয়া ম্যাডেল পুরস্কার প্রদান করেন। ২০১০ সালে জনসেবামূলক কাজের জন্য তিনি উড্রো উইলসন পুরস্কার এবং দ্য সিং টাও লিডার অব দ্য ইয়ার পুরস্কার পান। পরের বছর তাকে হংকং বার এসোসিয়েশন এবং হংকং লো সোসাইটি-এর আজীবন সদস্যের স্বীকৃতি প্রদান করা হয়। তাছাড়া তিনি বিংহাম সেন্টারের রুল অব লো-এর একজন সাহায্যদাতা।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:জীবিত ব্যক্তি
বিষয়শ্রেণী:ফিটজউইলিয়াম কলেজ, কেমব্রিজের প্রাক্তন শিক্ষার্থী
বিষয়শ্রেণী:রেপটন স্কুলে শিক্ষিত ব্যক্তি
জ্যাকপট (২০০৯-এর চলচ্চিত্র)

**জ্যাকপট** ২০০৯ সালে মুক্তি পাওয়া একটি ভারতীয় বাংলা চলচ্চিত্র। এটি পরিচালনা করেন কৌশিক গাঙ্গুলি। চলচ্চিত্রটিতে অভিনয় করেছেন  হিরণ চট্টোপাধ্যায়, কোয়েল মল্লিক, রাহুল ব্যানার্জী এবং সোহিনী পাল।
 এটা ছিল সোহিনী পালের তার দ্বিতীয় চলচ্চিত্র।

## কাহিনী সংক্ষেপ
চলচ্চিত্রটি মূলত আপাতবাস্তব টেলিভিশন অনুষ্ঠান, যেটি স্টার আনন্দ কর্তৃক আয়োজন করা হয়।এতে দু'জন ফাইনালিস্ট অর্ক (হিরণ চট্টোপাধ্যায়) ও ডুডো (রাহুল ব্যানার্জি) উভয়কে সম্পন্ন করতে সাজনেকালি দুটি কাজ দেন। ডুডো পান ভাওয়ানিপুর পুলিশ স্টেশনের পুলিশ কনস্টেবল এর দায়িত্ব, অন্যদিকে অর্ক একজন গাড়ী চালকের দায়িত্ব। তাদের উভয়কে দায়িত্ব পালন করে পুরস্কার হিসেবে ১ মিলিয়ন রুপি জিতে নেওয়ার জন্য তিনদিন ও দুই রাত সময় দেওয়া হয়। ঘটনাচক্রের মাধ্যমে তারা তাদের দায়িত্ব পালন শেষে উভয়েই ৫০ লাখ রুপি করে অর্জন করে এবং সেই অর্থগুলো দুজনেই মানসিক রোগী পিয়ুর চিকিৎসার জন্য দান করে দেয়।
## কুশীলব
* হিরণ চট্টোপাধ্যায় - অর্ক চরিত্র 
* কোয়েল মল্লিক - পিয়ু চরিত্র 
* রাহুল ব্যানার্জি - ডুডো চরিত্র।
* সুহিনি পল - মিথু চরিত্র  
* বিশ্বজিত চক্রবর্তী - পুলিশ ইন্সপেক্টর চরিত্র 
* দেব - "জীবনে কি পাবো না" গানের নাচের দৃশ্যে

## গান

 
## তথ্যসূত্র

## বহিঃসংযোগ
*  
*  www.telegraphindia.com preview

বিষয়শ্রেণী:২০০৯-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র
ইদ্রিস আহমদ

**ইদ্রিস আহমদ** (জন্ম: সেপ্টেম্বর ১৩, ১৮৯৪ - মৃত্যু: অক্টোবর ৯, ১৯৬৬) উপমহাদেশের একজন প্রবীণ রাজনীতিবিদ। যুক্তফ্রন্ট এর প্রার্থী হিসেবে ১৯৫৪ সালে দ্বিতীয়বারের মতো প্রাদেশিক আইন পরিষদ সদস্য (এম.এল.এ) নির্বাচিত হন।

## প্রাথমিক জীবন
ইদ্রিস আহমদ চাঁপাইনবাবগঞ্জের শিবগঞ্জ উপজেলার দাদনচক গ্রামের এক মুসলিম পরিবারে ১৮৯৪ সালে জন্মগ্রহণ করেন। তিনি মুর্শিদাবাদের নিমতিতা উচ্চ বিদ্যালয় থেকে এন্ট্রাস পাশ করেন ১৯১৩ সালে, রাজশাহী কলেজ থেকে ১৯১৫ সালে এফ.এ এবং একই কলেজ থেকে ১৯১৭ সালে ডিস্টিংশনসহ প্রথম শ্রেণীতে বি.এ. পাশ করেন।

## রাজনীতি
শেরে বাংলা এ. কে. ফজুলুল হক এর ঘনিষ্ঠ একজন রাজনীতিবিদ হিসেবে পরিচিত ছিলেন তিনি। তিনি তৎকালীন কৃষক প্রজা পার্টির কেন্দ্রীয় কমিটির সদস্য ও আঞ্চলিক নেতা ছিলেন। ১৯২৮ সালে তঃকালীন দুর্লভপুর ইউনিয়ন বোর্ডের প্রেসিডেন্ট নির্বাচিত হন তিনি। এর পরে মালদহ জেলা বোর্ড এর ভাইস চেয়ারম্যান নির্বাচিত হন। ১৯৩৭ সালে আইনসভার নির্বাচনে দক্ষিণ মালদহ আসনে মুসলিম লীগের প্রভাবশালী প্রার্থীকে বিপুল ভোটের পরাজিত করে আইন সভার সদস্য নির্বাচিত হন।

ঐতিহাসিক দেশ বিভাগের পরে ১৯৪৮ সালে তিনি রাজশাহী জেলা বোর্ডের সদস্য নির্বাচিত হন। এরপর ১৯৫৪ সালে যুক্তফ্রন্ট এর প্রার্থী হিসেবে দ্বিতীয়বারের মতো প্রাদেশিক আইন পরিষদ সদস্য (এম.এল.এ) নির্বাচিত হন।

## সমাজসেবা
ইদ্রিস আহমেদ অষ্টম শ্রেনীতে পড়াকালীন সময়ে নিজ উদ্যগে একটি স্কুল প্রতিষ্ঠা করেন। পরবর্তিতে তিনি তার জীবনে মোট আট টি শিক্ষা প্রতিষ্ঠান গড়ে তোলেন। ১৯৫৬ সালে তৎকালীন প্রাদেশিক প্রধানমন্ত্রীর রাজনৈতিক উপদেষ্টা হিসেবে তিনি রাজশাহী বিশ্ববিদ্যালয় প্রতিষ্ঠার জন্য জেলা ম্যাজিস্ট্রেটের সাথে সরকারের পক্ষে জমি একুয়ার করাসহ গুরুত্বপূর্ণ ভূমিকা পালন করেন। পরবর্তীতে রাজশাহী বিশ্ববিদ্যালয়ের দু’বার জ্যেষ্ঠতম সিনেট সদস্য নির্বাচিত হন।

সমাজসেবা এবং রাজনীতির পাশাপাশি তিনি তার জীবনে বেশ কিছু গবেষণাধর্মী বই লিখেছেন যার কিছু প্রকাশিত গ্রন্থের মধ্যে আছে *পতিত ইসলাম, মোসলেম অভাব, বংগ দেশের সংক্ষিপ্ত ইতিহাস, কৃষকের মর্মবাণী, লাক্ষা আবাদ, মানুষ না মেথর, জবা (উপন্যাস), লাল গোলাপ (উপন্যাস), তিন তালাকে বিপত্তি (উপন্যাস)* প্রভৃতি।

## মৃত্যু
সমাজসেবী, রাজনীতিবিদ ইদ্রিস আহমদ ৯ অক্টোবর ১৯৬৬ সালে মৃত্যবরণ করেন

## তথ্যসূত্র

বিষয়শ্রেণী:চাঁপাইনবাবগঞ্জ জেলার রাজনীতিবিদ
বিষয়শ্রেণী:১৮৯৪-এ জন্ম
বিষয়শ্রেণী:১৯৬৬-এ মৃত্যু
বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮
অ্যারোন লী

**অ্যারোন লী সুন ইয়ং** (জন্ম: ৭ জুন ১৯৭২) একজন সিঙ্গাপুরি পুরস্কার-বিজয়ী কবি, যিনি ইংরেজিতে লেখালেখি করেন। মালয়েশিয়ায় জন্ম নিলেও তিনি সিঙ্গাপুর থেকে শিক্ষা লাভ করেন এবং ১৯৯৬ সালে সিঙ্গাপুরবাসী হয়ে যান।

## কর্মজীবন
### প্রথম সূত্রপাত
সিঙ্গাপুরের একটি সেকেন্ডারি বিদ্যালয় রাফলস ইনস্টিটিউশনে অধ্যয়নকালীন সময় লী লেখালেখি শুরু করেন, যেখানে তার অন্য বন্ধুরাও লেখালেখির সাথে জড়িত ছিল। ১৯৯০ সালে তিনি ও তার বিদ্যালয়ের সহপাঠীরা জনাথন কুয়ান ওয়েই হান, টং জো ঝি, অ্যালভিন পাং এবং জেফ্রে লিম তাদের কবিতার সংগ্রহ প্রকাশের জন্য একটি সিঙ্গাপুরের প্রকাশক ভিজে টাইমসকে আকর্ষিত করে। এই সংগ্রহ "ইন সার্চ অব ওয়ার্ডস" ১৯৯১ সালে প্রকাশিত হয়।

### প্রকাশনা
লী'র প্রথম কবিতাসংগ্রহ, *অ্যা ভিজিটেইশন অব সানলাইট* ১৯৯৭ সালে দ্যা স্ট্রেটস টাইমস কর্তৃক সেরা বই হিসেবে নির্বাচিত হয়েছিল। সংগ্রহটি গ্রহণযোগ্য হয় এবং ১৯৯০ সালে সিঙ্গাপুরে নতুন প্রজন্মের কবিতার প্রতি আকর্ষণ জন্মাতে একটি বড় ভূমিকা রাখে।

১৯৯৯ সালে, তার কবিতার নাম সিঙ্গাপুর জাতীয় শিল্প সংঘের "পয়েমস অন দ্যা মুভ" আয়োজনের জন্য নির্বাচিত হয়। এটি ছিল মূলত কবিতাকে সাধারণ জনগণের কাছে আনার একটি জাতীয় কার্যক্রম।

লী'র লেখনি বিভিন্ন পত্রিকায় সংকলিত হয়েছে। যেমন, *রিদমস: অ্যা মিলেনিয়াল অ্যানথলোজি অব পোয়েট্রি* () (সিঙ্গাপুর), *[[নিউ স্ট্রেইট টাইমস]]* (মালয়েশিয়া), *অ্যাঙলিস্টিক* ( (জার্মানি), এবং *ফিফটি অন ফিফটি* () (সিঙ্গাপুর)।

২০০৭ সালে, লী তার দ্বিতীয় কবিতা সংগ্রহ "ফাইভ রাইট এঞ্জেলস" প্রকাশ করে। বইটি ২০০৮ সালের সিঙ্গাপুর সাহিত্য পুরস্কারের জন্য চূড়ান্ত হিসেবে নির্বাচিত হয়।

তিনি বিভিন্ন সৃজনশীল কাজ দেখা ও বিভিন্ন নতুন কবিদের লেখালেখি পর্যালোচনার কাজে নিয়োজিত রয়েছেন। তিনি একজন শিল্পী ও শিক্ষক নামিকো চ্যানকে বিয়ে করেছেন। তিনি খ্রিস্টান ধর্ম অবলম্বন করেন এবং তার কাজে খ্রিস্টান ধর্মীয় বিভিন্ন চিত্র ফুটে ওঠে।

২০১৪ সালে, লি তার তৃতীয় সংগ্রহ, "কোস্টল্যান্ডস" সিঙ্গাপুর লেখক উৎসব এ উন্মুক্ত করেন। "কোস্টল্যান্ডস"-এ লেখক বড় এই পৃথিবীর মাঝে নিজেকে নবাগত হিসেবে ধারণা করে তার অভিজ্ঞতা তুলে ধরেছেন।

## কাজসমূহ
* *অ্যা ভিজিটেইশন অব সানলাইট: পোয়েম ১৯৯০-৯৬* (১৯৯৭, ইথোস বুকস) 
* *ফাইভ রাইট অ্যাঙ্গেলসঃ কবিতাসামগ্রী* (২০০৭, ইথোস বুকস) 
* *কোস্টল্যান্ডস* (২০১৪, ইথোস বুকস) 

## ব্যক্তিগত জীবন
লি ১৯৭২ সালে জন্ম গ্রহণ করেছেন। তিনি ১৯৯৬ সালে সিঙ্গাপুরের বাসিন্দা হওয়ার পূর্বে জোহর বাহরুতে বসবাস করতেন। তিনি উডল্যান্ডস প্রাইমারি স্কুলে পড়াশোনা করেছেন। প্রাইমারি স্কুল লিভিং এক্সামিনেশন (পিএলএমই) দেওয়ার পর তিনি রাফলস ইন্সটিটিউশনে পড়াশোনা করেন। রাফল ইন্স্টিটিশন থেকে পাশ করার পর, লি সিঙ্গাপুর জাতীয় বিশ্ববিদ্যালয়ের আইন বিভাগে আইন নিয়ে পড়াশোনা করেন। তিনি নামিকো চ্যানকে ৭ই জুন ২০০৩ সালে বিয়ে করেন, যিনি সিঙ্গাপুরের একজন চিত্রশিল্পী।

## তথ্যসূত্র

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিঙ্গাপুরে মালয়েশীয় অভিবাসী
বিষয়শ্রেণী:চীনা বংশোদ্ভূত সিঙ্গাপুরীয় ব্যক্তি
বিষয়শ্রেণী:রাইটার্স গিল্ড অব আমেরিকা পুরস্কার বিজয়ী
নিলুফার ইয়াসমিন (ক্রীড়াবিদ)

**নিলুফার ইয়াসমিন** (জন্ম ১ জুলাই ১৯৭৫) একজন বাংলাদেশী ক্রীড়াবিদ। তিনি ১৯৯৬ সালের গ্রীষ্মকালীন অলিম্পিকে মহিলাদের দীর্ঘ লাফের প্রতিযোগিতায় অংশগ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
বিষয়শ্রেণী:১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:বাংলাদেশী নারী দীর্ঘ লম্ফবিদ
বিষয়শ্রেণী:বাংলাদেশের অলিম্পিক মল্লক্রীড়াবিদ
মনিরা মিঠু

**মনিরা আক্তার মিঠু** একজন বাংলাদেশী টেলিভিশন এবং চলচ্চিত্র অভিনেত্রী। তিনি ২০০৮ সালে *এমন দেশটি কোথাও খুঁজে পাবে নাকো তুমি* নাটকে অভিনয় করে মেরিল-প্রথম আলো পুরস্কারের সমালোচক শাখায় সেরা টেলিভিশন অভিনেত্রী বিভাগে পুরস্কার অর্জন করেন।

## ব্যক্তিগত জীবন
মনিরা মিঠুর বড় ভাই ছিলেন প্রখ্যাত অভিনেতা চ্যালেঞ্জার। তিনি ২০০২ সালে হুমায়ূন আহমেদের নাটকে অভিনয়ের মাধ্যমে শোবিজ অঙ্গনে আসেন।
## কর্মজীবন
হুমায়ূন আহমেদ পরিচালিত টেলিভিশন নাটক "অপেনটি বায়োস্কোপ" দিয়ে তিনি তার অভিনয় জীবন শুরু করেন।

## টেলিভিশন
### নাটক ও টেলিফিল্ম

* আপন
* অপেনটি বায়োস্কোপ
* ছেলেটি আবোল তাবোল মেয়েটি পাগল পাগল
*ঠক বাজ
*দুই দুকোনে চার
*নিকষিত (২০২১) 
*২১ বছর পরে (২০২১) 

*অমানুষ (২০২২)

### ধারাবাহিক
* ট্রাফিক সিগন্যাল
* হাউস ফুল
*ব্যাচেলর পয়েন্ট
*ফ্যামিলি ক্রাইসিস
*হাউজ নং ৯৬'' (২০২১) 

## চলচ্চিত্র
* চন্দ্রকথা (২০০৩) - চন্দ্রের মা
* আমার আছে জল (২০০৮)
* গহীনে শব্দ (২০১০)
* মেহেরজান (২০১১) - মেহেরের খালা
* পোড়ামন (২০১৩) - পরীর মা 
* জোনাকির আলো (২০১৪)
* ছেলেটি আবোল তাবোল মেয়েটি পাগল পাগল (২০১৫) 
* ভালোবাসার গল্প (২০১৫) 
* আমি তোমার হতে চাই (২০১৬) 
* যদি তুমি জানতে (২০১৬) 
* পুড়ে যায় মন (২০১৬) 
* গ্রাস (২০১৭) 
* দহন (২০১৮) - আমিনা বেগম 
* আবার বসন্ত (২০১৯)
* বিশ্বসুন্দরী (২০২০)  
* নিষিদ্ধ প্রেমের গল্প (২০২১) 
* ঢাকা ড্রিম (২০২১)
* বীরত্ব (২০২২)

## ওয়েব ধারাবাহিক

## পুরস্কার
২০০৯ সালে সেরা টিভি অভিনেত্রীর জন্য মেরিল প্রথম আলো পুরস্কার পান।

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:মেরিল-প্রথম আলো পুরস্কার বিজয়ী
চাংশা রেলওয়ে স্টেশন

**চাংশা রেলওয়ে স্টেশন** () হচ্ছে একটি মেট্রো স্টেশন এবং বেইজিং–গুয়ানজু রেলওয়ের একটি রেলওয়ে স্টেশন। এটি ফুরং জেলা, চাংশা, হুনান, চীনে অবস্থিত। এটি চাংশা মেট্রোর লাইন ২ দিয়ে পরিসেবা প্রদান করে।

## ইতিহাস
এই স্টেশনটি ১৯১২ সালে নির্মাণ করা হয়, এবং ১৯৭৭ সালে পুনর্গঠন করা হয়।

## পরিসেবা
### চীন রেলওয়ে

**চাংশা স্টেশন** হচ্ছে একটি রেলওয়ে স্টেশন যা কাইফু জেলা, চাংশা, হুনান, চীনে অবস্থিত, যা সিআর গুয়ানজু। এটি ১৯১২  সালে কার্যক্রম শুরু করে।

### চাংশা মেট্রো

**রেলওয়ে স্টেশন** হচ্ছে একটি ভূগর্ভস্থ স্টেশন যা ফুরং, চাংশা, হুনান, চীনে অবস্থিত এবং চাংশা মেট্রো দ্বারা চাংশা সাবওয়েতে পরিচালিত হয়। এটি ২০১৪ সালের ২৯ এপ্রিল কার্যক্রম শুরু করে। 

## তথ্যসূত্র

বিষয়শ্রেণী:১৯১২-এ চীনে প্রতিষ্ঠিত
বিষয়শ্রেণী:১৯১২-এ চালু হওয়া রেলওয়ে স্টেশন
বিষয়শ্রেণী:হুনানের রেলওয়ে স্টেশন
বিষয়শ্রেণী:চাংশার যোগাযোগ
শ্রী শ্রী মেহার কালিবাড়ী

শ্রী শ্রী মেহার কালী বাড়ী বাংলাদেশের চাঁদপুর জেলার শাহরাস্তি উপজেলা শহরের মেহার এলাকায় অবস্থিত একটি কালী মন্দির। এটি একটি শক্তিপীঠ।

## ইতিহাস
লোক মুখে শুনা সনাতন ধর্মালম্বীদের বিশ্বের অদ্বিতীয় দশ মহাবিদ্যা সিদ্ধ পীঠস্থান ও তীর্থস্থান হিসেবে পরিচিত চাঁদপুর জেলার শাহরাস্তি উপজেলার শ্রীশ্রী মেহারেরশ^রী কালিবাড়ি। জানা যায়, প্রায় সাড়ে ৭শত বছরের ইতিহাস নিয়ে এ স্থানটি ঐতিহ্যবহন করে আসছে। বর্তমানে মেহার কালিবাড়িতে সেই সাড়ে ৭শত বছরের জীনবৃক্ষটির অংশ বিশেষ আজও কালের স্বাক্ষী হয়ে দাঁড়িয়ে আছে। শ্রীশ্রী মা কালির পরম ভক্ত বাসুদেব ভট্টাচার্য্যই ঠাকুর সর্বানন্দদেব নামে অষ্টম জন্মে পৃথিবীতে এসে মায়ের দশ রুপ দর্শনের পর পরিচিতি লাভ করে। কথিত আছে, যে যেই মাণষ কামনা করে অপ্রকাশ্যে মহালিঙ্গের সুড়ঙ্গ পথে দুধ, ডাবের জল দিতো তা পুকুরের মাঝে বুদবুদ করে উঠে দর্শণ দিতো। পুকুরটি জীর্বৃক্ষের পূর্ব দিকে বিদ্যমান রয়েছে।

## তথ্যসূত্র

বিষয়শ্রেণী:বাংলাদেশের কালীমন্দির
বিষয়শ্রেণী:চাঁদপুর জেলা
বিষয়শ্রেণী:চট্টগ্রাম বিভাগের হিন্দু মন্দির
মিতা নূর

**সাবিনা ইয়াসমিন মিতা নূর** (মিতা নূর নামে পরিচিত) একজন বাংলাদেশী অভিনেত্রী ছিলেন। ১ জুলাই ২০১৩ তারিখে তিনি ঢাকায় গুলশানে নিজের বাড়িতে ফাঁসি দিয়ে আত্মহত্যা করেন।

## কর্মজীবন
শিশুশিল্পী হিসাবে নূর ভরতনাট্যম শিখতে বুলবুল ললিতকলা একাডেমিতে যোগ দেন। তিনি ১৯৮৯ সালে বাংলাদেশ টেলিভিশনে সাপ্তাহিক নাটক সাগর সেঁচার সাধ দিয়ে আত্মপ্রকাশ করেন। তিনি টিভি বিজ্ঞাপনে একজন মডেল হিসাবে অংশ নেন। ২০১১ সালে তিনি চাউনগালী একটি ছোট খেলা পরিচালিত।

## ব্যক্তিগত জীবন
২৪ বছর ধরে ব্যবসায়ী শাহানুর রহমান মজুমদারের সাথে নূরের বিয়ে হয়েছিল। একসঙ্গে তাদের দুই পুত্র শাহজাদ নূর এবং সদমান নূর তাহমুদ।

## তথ্যসূত্র

বিষয়শ্রেণী:বাংলাদেশী অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী শিশু অভিনেত্রী
বিষয়শ্রেণী:২০১৩-এ মৃত্যু
বিষয়শ্রেণী:২০১৩-এ আত্মহত্যা
বিষয়শ্রেণী:১৯৭০-এর দশকে জন্ম
বিষয়শ্রেণী:ফাঁসিতে ঝুলে আত্মহত্যা
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশে আত্মহত্যা
কোপা এভা দুয়ার্তে

**কোপা এভা দুয়ার্তে** ছিল একটি স্পেনীয় ফুটবল প্রতিযোগিতা, যেটি রয়্যাল স্প্যানিশ ফুটবল ফেডারেশন (আরএফইএফ) দ্বারা আয়োজিত হতো। এই প্রতিযোগিতায় লা লিগা এবং কোপা দেল জেনারেলিসিমোর বিজয়ীদের মধ্যে অনুষ্ঠিত হতো। ১৯৪০ সালে এটি "কোপা দে কাম্পেওনেস" নামে শুরু হয়েছিল এবং ১৯৪৫ সাল পর্যন্ত কোন খেলা অনুষ্ঠিত হয়নি। আর্জেন্টিনার রাষ্ট্রদূত সামরিক সরকারের সাথে সুসম্পর্কের কারণে "কোপা দে ওরো আর্জেন্টিনা" নামে একটি ট্রফি প্রস্তাব করেছিলেন। এই দুটি প্রতিযোগিতাই অননুমোদিত ছিল।

## বিজয়ীর তালিকা
220px|থাম্ব|ডান|কোপা এভা দুয়ার্তের শিরোপা

 ১৯৫২ এবং ১৯৫৩ সালে, লা লিগা এবং কোপা দেল জেনারেলিসিমো উভয় শিরোপা জয়ের ফলে এই প্রতিযোগিতার শিরোপাটি বার্সেলোনাকে পুরস্কৃত করা হয়েছিল।

## শিরোপা অনুযায়ী দল

## তথ্যসূত্র

বিষয়শ্রেণী:স্পেনের বিলুপ্ত ফুটবল কাপ প্রতিযোগিতা
বিষয়শ্রেণী:১৯৪৭–৪৮-এ স্পেনীয় ফুটবল কাপ
বিষয়শ্রেণী:১৯৪৮–৪৯-এ স্পেনীয় ফুটবল কাপ
বিষয়শ্রেণী:১৯৪৯–৫০-এ স্পেনীয় ফুটবল কাপ
বিষয়শ্রেণী:১৯৫০–৫১-এ স্পেনীয় ফুটবল কাপ
বিষয়শ্রেণী:১৯৫১–৫২-এ স্পেনীয় ফুটবল কাপ
বিষয়শ্রেণী:১৯৫২–৫৩-এ স্পেনীয় ফুটবল কাপ
স্পেন
কোপা দে লা লিগা

**কোপা দে লা লিগা** () ১৯৮২ সালে প্রতিষ্ঠিত একটি স্পেনীয় ফুটবল প্রতিযোগিতা।

## চ্যাম্পিয়নের তালিকা

## বহিঃসংযোগ
*স্পেন – লিগ কাপ ফাইনালের তালিকা


বিষয়শ্রেণী:জাতীয় ফুটবল লিগ কাপ
বিষয়শ্রেণী:স্পেনের বিলুপ্ত ফুটবল কাপ প্রতিযোগিতা
বিষয়শ্রেণী:১৯৮২–৮৩-এ স্পেনীয় ফুটবল কাপ
বিষয়শ্রেণী:১৯৮৩–৮৪-এ স্পেনীয় ফুটবল কাপ
বিষয়শ্রেণী:১৯৮৪–৮৫-এ স্পেনীয় ফুটবল কাপ
বিষয়শ্রেণী:১৯৮৫–৮৬-এ স্পেনীয় ফুটবল কাপ
বিষয়শ্রেণী:১৯৮৩-এ পুনঃপ্রতিষ্ঠিত ক্রীড়া প্রতিযোগিতা
বিষয়শ্রেণী:১৯৮৬-এ বিলুপ্ত ক্রীড়া প্রতিযোগিতা
বিষয়শ্রেণী:১৯৮৩-এ স্পেনে প্রতিষ্ঠিত
বিষয়শ্রেণী:১৯৮৬-এ স্পেনে বিলুপ্ত
পেশাওয়ার জেলা

**পেশাওয়ার জেলা** (, ) পাকিস্তানের খাইবার পাখতুনখোয়া প্রদেশের একটি জেলা। এটি পাকিস্তানের রাজধানী ইসলামাবাদ থেকে ১৬০ কিলোমিটার পশ্চিমে অবস্থিত। এই জেলার জেলা সদর হল পেশাওয়ার, যা খাইবার পাখতুনখোয়া রাজধানী।

## সংক্ষিপ্ত বিবরণ এবং ইতিহাস

পেশাওয়ার জেলা ভূ-কৌশলগতভাবে গুরুত্বপূর্ণ স্থানে অবস্থিত। এই জেলার একটি সমৃদ্ধ ইতিহাস রয়েছে। এই জেলা ও শহর অনেক সভ্যতার উত্থান ও পতন দেখেছে। এটি একসময় গান্ধার সভ্যতার কেন্দ্র ছিল এবং পরবর্তীকালে পারস্য, গ্রীক, বৌদ্ধ, কুশন, আফগান, মুঘল, শিখ এবং ব্রিটিশ দ্বারা শাসিত হয়েছিল। পেশাওয়ার নামের মূল জেলাটি ছিল ব্রিটিশ ভারতের উত্তর-পশ্চিম সীমান্ত প্রদেশের একটি জেলা।

১৯৪৭ সালে স্বাধীনতার পর, প্রাচীন পেশাওয়ার জেলা পেশাওয়ার বিভাগে পরিণত হয় যা বর্তমানে পেশোয়ার জেলা, চরসাদ্দা জেলা ও নওশরা জেলা নিয়ে গঠিত। জুলাই ১৯৮৮ সালে, সাবেক চরসাদ্দা তেহসিল পৃথক হয়ে চরসাদ্দা জেলা হয়ে ওঠে, পূর্ব নওশরা তেহসিল ১৯৯০ সালে নওশরা জেলা হিসেবে গঠিত হয়। পাকিস্তানের প্রশাসনিক কাঠামোর সাম্প্রতিক সংশোধনের অধীনে ২০০১ সালে ঘোষিত পেশাওয়ারকে নগর জেলার মর্যাদা দেওয়া হয়।

## জনসংখ্যার উপাত্ত
২০১৭ সালের আদমশুমারি অনুসারে পেশাওয়ার জেলার জনসংখ্যা ৪২,৬৯,০৭৯। জেলা জনসংখ্যা নিচের সারণীর মধ্যে দেখানো হয়েছে।

### ১৯৯৮ সালের আদমশুমারি
১৯৯৮ সালে, জনসংখ্যা ২২,২৬,৮৫১ জন ছিল, যার মধ্যে ৪৯% শহুরে জনগণ ছিল। ১৯৯৮ সালের আদমশুমারি ফলাফলে পশতু এই জেলার ৮৬% জনসংখ্যার প্রথম ভাষা ছিল।
### ১৯৮১ সালের আদমশুমারি

পেশাওয়ার তেহসিলের ১৯৮১ সালের আদমশুমারি ফলাফল অনুযায়ী পশতু ৮০% পরিবারের ভাষা ছিল। এছাড়া হিন্দকো- ১৩%, উর্দু ৩.৮% এবং পাঞ্জাবী ৩.৩% পরিবারের ভাষা ছিল।

## শিক্ষা

পেশোয়ার জেলায় সরকারি ও বেসরকারি খাতে চমৎকার কিছু শিক্ষা প্রতিষ্ঠান রয়েছে। জেলাটিতে মানবিক, সাধারণ বিজ্ঞান, বিজ্ঞান, প্রকৌশল বিজ্ঞান, চিকিৎসা বিজ্ঞান, কৃষি বিজ্ঞান এবং ব্যবস্থাপনা বিজ্ঞান থেকে শুরু করে সকল প্রধান শিক্ষার জন্য বিশ্ববিদ্যালয় রয়েছে। বর্তমানে ৯টি মেডিকেল কলেজের মধ্যে সরকারি খাতে ২টি এবং বেসরকারি খাতে ৭টি  রয়েছে। কলেজগুলো পাকিস্তান মেডিকেল ও ডেন্টাল অ্যাসোসিয়েশন দ্বারা অনুমোদিত। এছাড়াও খাইবার মেডিকেল বিশ্ববিদ্যালয় নামে একটি মেডিকেল বিশ্ববিদ্যালয় রয়েছে।

১৯৫০ সালে, প্রথম সরকারি খাতে পেশাওয়ার বিশ্ববিদ্যালয়টি প্রতিষ্ঠিত হয়েছিল। ১৯৮০ সালে, প্রকৌশল ও প্রযুক্তি বিশ্ববিদ্যালয়, পেশাওয়ার প্রতিষ্ঠিত হয় এবং ১৯৮১ সালে কৃষি বিশ্ববিদ্যালয়, পেশাওয়ার উদ্বোধন করা হয়। ১৯৮৬ সালে, প্রথম বেসরকারি খাতের বিশ্ববিদ্যালয় সিইসিওএস ইউনিভার্সিটি অব আইটি অ্যান্ড ইমার্জিং সায়েন্সস যাত্রা শুরু করে। ১৯৯৫ সালে, ম্যানেজমেন্ট সায়েন্স ইনস্টিটিউট (পেশোয়ার) নামে একটি সরকারি ব্যবস্থাপনা প্রতিষ্ঠান প্রতিষ্ঠিত হয়, যা ২০০৫ সালে ডিগ্রী প্রদান প্রতিষ্ঠান হিসেবে গড়ে ওঠে।

## তথ্যসূত্র

## গ্রন্থপঞ্জি
*
*
*
*
## বহিঃসংযোগ

বিষয়শ্রেণী:খাইবার পাখতুনখোয়ার জেলা
বিষয়শ্রেণী:পেশাওয়ার জেলা
বুদ্ধের বসন্ত মন্দির

**বুদ্ধের বসন্ত মন্দির** ( ও ) চীনের হেনানের লুশান কাউন্টির জাউকুন শহরে অবস্থিত বৈরোচন বুদ্ধকে চিত্রিত করা একটি মূর্তি। এটি ১৯৯৭ থেকে ২০০৮ সালের মধ্যে নির্মিত হয়। এটি ফোদুশান নৈসর্গিক এলাকায় অবস্থিত, যা জাতীয় মহাসড়ক নং ৩১১-এর কাছাকাছি।  উচ্চতার একটি পদ্ম সিংহাসনসহ,  উচ্চতার এই মূর্তিটি বিশ্বের দ্বিতীয় সর্বোচ্চ উচ্চতার মূর্তি। ৩১ অক্টোবর ২০১৮ সালে ভারতে উদ্ভোধন করা ঐক্যের মূর্তি‎ উচ্চতার দিক দিয়ে এটিকে অতিক্রম করে, যার উচ্চতা ১৮২ মিটার (৫৯৭ ফুট)।
## তথ্যসূত্র

বিষয়শ্রেণী:২০০২-এর ভাস্কর্য
বিষয়শ্রেণী:প্রকাণ্ড বুদ্ধ মূর্তি
বিষয়শ্রেণী:হেনানের ভবন ও স্থাপনা
বিষয়শ্রেণী:হেনানের বুদ্ধ মন্দির
বিষয়শ্রেণী:হেনানের পর্যটন আকর্ষণ
বিষয়শ্রেণী:মূর্তি তালিকা
বিষয়শ্রেণী:বৃহদাকার বুদ্ধ মূর্তি
বিষয়শ্রেণী:২০০৮-এর ভাস্কর্য
বিষয়শ্রেণী:বিশ্বরেকর্ডধারী
মুসলিম রাজপুত

**মুসলিম রাজপুত** বা **মুসলমান রাজপুত**, হল রাজপুতদের পিতৃগোত্রজ উত্তরপুরূষ। যাদের পূর্বপুরুষরা ভারতীয় উপমহাদেশের উত্তর অঞ্চলে বসবাস করত যারা মুসলিম ধর্মের অনুসারী ছিল। বর্তমানে উত্তর ভারত, আজাদ কাশ্মীর, এবং পাকিস্তানের পাঞ্জাব ও সিন্ধ রাজ্যে বসবাস করতে দেখা যায়।  বর্তমানে তারা বিভিন্ন গোত্রে বিভক্ত হয়ে পরেছে। সোনারগাঁও এর ঈশা খাঁ ছিলেন একজন মুসলিম রাজপুত।

## ইতিহাস
উৎপত্তিগত ভাবে *রাজপুত* শব্দের অর্থ হল সূয্য বংশিয়, চন্দ্রবংশিয় বা অগ্নি বংশিয় গোত্র। যারা নিজেদের ক্ষত্রিয় বলে দাবী করে।
ধর্মীয় ভিন্নতা থাকলেও যখনই রাজপুতদের অভিন্ন গৌরবের প্রশ্নে হিন্দু ও মুসলিম উভয় রাজপুত গোষ্ঠী বহুবার একত্রিত হয়ে বহি:শত্রুর মোকাবেলা করেছে।

### ইসলাম ধর্ম গ্রহণ
বর্তমান উত্তর প্রদেশএর বুলানশহরের থুর্জা তাহশিলে রাজপুতদের ইসলাম গ্রহণের কিছু প্রমাণ পাওয়া যায়।  

### ভারতীয় উপমহাদেশের মধ্যযুগীয় মুসলিম রাজপুত রাজবংশ
#### কাতার রাজবংশ
নবম শতকে পাঞ্জাবে ইসমাইলী রাজপুতরা সুন্নি আরবদের স্থান দখল করে। এ রাজবংশ ১১ শতকের মধ্যভাগ পর্য়ন্ত টিকে ছিল যার রাজধানী ছিল মুলতান। গজনি শাসনামলে কাতারদের উপর চরম অত্যাচার চালান হয়। পরবর্তীতে তারা ফাতিমিদ খলিফা প্রেরিত দা’য়ী হালিমের নিকট ইসমাইলি ধর্মে দিক্ষিত হয়। তাদের শাসনকালে মুলতানে বাণিজ্য সম্প্রসারণ, এবং স্থানীয় সংস্কৃতির প্রসার ঘটে।

#### সুুমারা রাজবংশ
১০ শতকে আরব হাব্বিরি রাজবংশের স্থলে সুুমারা রাজবংশ প্রতিষ্ঠা লাভ করে। সিন্ধের ইতিহাসে সুমারারা অন্যতম দীর্ঘ শাসক হিসাবে পরিচিত। তাদের রাজত্বকাল ৩২৫ বছর টিকে ছিল। তাদের শাসনামলে ব্যবসায় বাণিজ্যে এবং সংস্কৃতির প্রসার লাভ করে।

#### মুজাফফরিদ রাজবংশ
মুজাফফরিদ রাজবংশ ১৫ শতকে গুজরাটে একটি স্বাধীন রাজ্য সালতানাত প্রতিষ্ঠা করেছিল। এ সময়ে গুজরাটে ব্যবসায় বাণিজ্যের ব্যাপক প্রসার লাভ করে। আহমেদাবাদ নগরী মুজাফফরিদ রাজাদের আমলে প্রতিষ্ঠিত হয়।

## তথ্যসূত্র

বিষয়শ্রেণী:রাজপুত
বিষয়শ্রেণী:বিহারের সামাজিক গোষ্ঠী
বিষয়শ্রেণী:পাকিস্তানের সামাজিক দল
বিষয়শ্রেণী:ভারতের সামাজিক গোষ্ঠী
বিষয়শ্রেণী:ভারতে ইসলাম
বিষয়শ্রেণী:ভারতের মুসলিম সম্প্রদায়
বিষয়শ্রেণী:উত্তরপ্রদেশের মুসলিম সম্প্রদায়
বিষয়শ্রেণী:রাজস্থানের সামাজিক গোষ্ঠী
ফিলিপাইনের জাতীয় বিজ্ঞানী

**ফিলিপাইনের জাতীয় বিজ্ঞানী**, ইংরেজিতে সংক্ষেপে **ONS** (Filipino: ***Pambansang Alagad ng Agham ng Pilipinas***) বা **অর্ডার অব ন্যাশনাল সায়েন্টিস্ট** ফিলিপাইন সরকার কর্তৃক প্রদত্ত দেশটির বিজ্ঞানীদের সর্বোচ্চ সম্মাননা। প্রতি বছর দেশটির রাষ্ট্রপতি বিজ্ঞান ও গবেষণায় উল্লেখযোগ্য অবদান রাখার জন্য এই সম্মাননা প্রদান করেন।

১৯৭৬ সালের ১৬ই ডিসেম্বর দেশটির রাষ্ট্রপতি ফের্দিনান্দ মারকোস রাষ্ট্রপতির আদেশ নং ১০০৩ এবং ১০০৩-এ ঘোষণা করেন। এই ঘোষণা একই সাথে ফিলিপাইনের জাতীয় বিজ্ঞান ও প্রযুক্তি একাডেমির সূচনা করে। আইনি ব্যাপারে স্বচ্ছতা রাখার জন্য বিজ্ঞানীর সংজ্ঞায় একজন ব্যক্তিকে *বিজ্ঞানী* মর্যাদা পেতে হলে *বিজ্ঞানের অন্তত একটি বিষয়ে ডক্টরাল সম্মাননার অধিকারী* হতে হবে এবং *প্রায়োগিক বিজ্ঞান ক্ষেত্রে নিজের উদ্ভাবনী ও নিজস্ব গবেষণার উল্লেখযোগ্য চিহ্ন* রাখতে হবে। এই সংজ্ঞায় কৃষি, প্রকৌশল এবং চিকিৎসাবিজ্ঞানের পাশাপাশি গণিত ও সামাজিক বিজ্ঞানকেও বিজ্ঞান ও প্রযুক্তির জার্নালে বৈজ্ঞানিক প্রকাশনা থাকা স্বাপেক্ষে স্বীকৃতি দেয়া হয়েছে। ২০০৩ সালে এই সম্মাননাকে **জাতীয় বিজ্ঞানী** সম্মাননা বা **অর্ডার অব ন্যাশনাল সায়েন্টিস্ট** নামকরণ করা হয়।

## মনোনয়ন ও বাছাই
ফিলিপাইনের জাতীয় বিজ্ঞান ও প্রযুক্তি একাডেমি প্রতিবছর সর্বোচ্চ ১০ জন ফিলিপাইনের বিজ্ঞানীর নাম "জাতীয় বিজ্ঞানী" সম্মাননার মনোনীত করে। এই মনোনীত নামের তালিকা দেশটির রাষ্ট্রপতির কাছে দেয়া হয়। দেশটির রাষ্ট্রপতি "বিজ্ঞান ও প্রযুক্তি খাতে একক বা দলগতভাবে উল্লেখযোগ্য অবদানের জন্য" এক বা একাধিক বিজ্ঞানীকে এই সম্মাননার জন্য বাছাই করেন।

## সুযোগ সুবিধা
"**জাতীয় বিজ্ঞানী**" সম্মাননাপ্রাপ্ত বিজ্ঞানীরা দেশটিতে এই সম্মাননার পাশাপাশি জাতীয় একাডেমি কর্তৃক নির্ধারিত আর্থিক সাহায্যও পান। এছাড়াও, সম্মাননা প্রাপ্ত বিজ্ঞানীরা প্রতিমাসে অবসরভাতা, হাসপাতাল ও চিকিৎসা সংক্রান্ত সুবিধাসহ জাতীয় পর্যায়ের বিভিন্ন কাজে সরাসরি যোগ দেয়ার ক্ষেত্রে সুবিধা ভোগ করেন। সম্মাননাপ্রাপ্ত বিজ্ঞানীরা আইনানুসারে মৃত্যু পরবর্তী শেষকৃত্য়ের অনুষ্ঠানে দেশটির সামরিক বাহিনী কর্তৃক বিশেষ রাষ্ট্রীয় সম্মাননা পান। মূলত এই *"জাতীয় বিজ্ঞানী"*  সম্মাননা দেশটির বিজ্ঞানীদের জাতীয় নায়ক স্বরূপ মর্যাদা দেয়।
## পদক বিজয়ী
১৯৭৮ সাল থেকে মোট ৪১ জন নারী ও পুরুষ বিজ্ঞানী এই সম্মাননা অর্জন করেছেন। এখন পর্যন্ত ফিলিপাইনের জাতীয় বিজ্ঞানীদের মাঝে ১৭ জন জীবিত আছেন। সাম্প্রতিককালে মৃত্যুবরণ করা জাতীয় বিজ্ঞানীদের শেষকৃত্যে সামরিক বাহিনী কর্তৃক বিশেষ সম্মাননা প্রদান করা হয়।  ফিলিপাইনের জাতীয় বিজ্ঞানী সম্মাননায় অভিষিক্ত চিকিৎসাবিদ ফে দেল মুন্ডো আন্তর্জাতিক পদক রামোন ম্যাগসেসে পুরস্কারও অর্জন করেছেন।

## তথ্যসূত্র

## গ্রন্থতালিকা
* 

## বহিঃসংযোগ
* জাতীয় বিজ্ঞানী সম্মাননার সরকারি ঘোষণাপত্র 

বিষয়শ্রেণী:ফিলিপাইন
বিষয়শ্রেণী:সম্মানসূচক পদবি
সিরিয়ার সংগীত

**সিরিয়ার সঙ্গীত** বলতে সিরিয়াতে বসতি স্থাপন করা এখনকার মানুষদের সঙ্গীতের ধরন এবং বৈশিষ্ট্যকে বোঝায়। এটি ক্লাসিক্যাল আরব মিউজিকের প্রসারে সিরিয়া অন্যতম কেন্দ্রবিন্দু ছিল; যেমন, আলেপ্পো শহর মুয়াশশাহ সঙ্গীতের জন্য বিখ্যাত। আন্দালুসিয়ান মুয়াশশাহ কবিতা থেকেই এই সঙ্গীতের উৎপত্তি।

## লোক সঙ্গীত

সিরিয়ার লোক সঙ্গীত সাধারণত ওউদ বাদ্যযন্ত্র দিয়ে বাজানো হয়। এটি তার যুক্ত বাদ্যযন্ত্র। ইউরোপীয় লুট, বাঁশি ইত্যাদি বাদ্যযন্ত্রের আগেও এই ওউদ বাজানো হতো। নোমাডিক অঞ্চলে, মিযমার এবং রিবাব বাদ্যযন্ত্র বাজিয়ে গাওয়া বেদুঈন সঙ্গীত অনেক জনপ্রিয়।

আধুনিক সিরীয় সঙ্গীত অবশ্য লোক সঙ্গীত থেকে সম্পূর্ণ আলাদা। আধুনিক সঙ্গীতে সাধারণত ইউরোপীয় বাদ্যযন্ত্র বাজানো হয়। এই সঙ্গীতে একজন প্রধান গায়ক থাকেন এবং সমস্বরে গাওয়ার জন্য আরো গায়ক থাকেন। এই ধরনের সঙ্গীত অল্পবয়সীদের মাঝে খুবই জনপ্রিয়। বিশেষ করে ফরিদ আল আত্রাস, ফাহার বালান, সাবাহ ফকিরি, মায়াদা আল হেননায়ে এবং জর্জ ওয়াসসফদের মত শিল্পীরা এই আধুনিক সিরীয় সঙ্গীত বেশি গায়।
### মুয়াশশাহ
মুয়াশশাহ সঙ্গীত আরবীয় কবিতার একটি রূপ। এটি এক বা দুটি বাক্য দিয়ে শুরু হয় এবং গানের দ্বিতীয় অংশের সাথে এর মিল থাকে। এই সঙ্গীত আলেপ্পোতেই বেশি জনপ্রিয়।

## সিরিয়াক সঙ্গীত
ইসলাম প্রসারের আগে সিরিয়া খ্রিস্টানদের প্রধান অঞ্চল ছিল। সিরীয় সঙ্গীতের সাথে চার্চে গাওয়া সঙ্গীতের যথেষ্ট মিল পাওয়া যায়। বিশেষ করে স্তব সঙ্গীতের জন্ম সিরিয়াতেই। উল্লেখ্য, স্তবসমূহ এমন এক ধরনের সঙ্গীত যা খ্রিস্টানরা চার্চে প্রার্থনার সময় গেয়ে থাকে এবং এই গান পৃথিবীর প্রাচীন সঙ্গীতগুলোর মধ্যে অন্যতম।

এছাড়া সিরিয়ায় বসবাস করা ইহুদিদের একটি আলাদা বৈশিষ্ট্যসূচক ধর্মীয় গান আছে। নিউ ইয়র্ক শহর, মেক্সিকোসহ বিশ্বের নানান প্রান্তে বসবাস করা অনেক সিরীয় ইহুদি এখনো এই গান গায়।

## নাচ
ডাবকেহ সিরিয়ার অন্যতম প্রধান একটি নৃত্য। গোল করে বা সারিবদ্ধভাবে এই নৃত্য পরিবেশন করা হয়। একজন প্রধান নৃত্যশিল্পী এই নাচের নেতৃত্ব দেন। দর্শকশ্রোতার দিকে ফিরে ও নৃত্যশিল্পীদের দিকে ফিরে তিনি এই নাচের নেতৃত্ব দেন। এটি সাধারণত বিয়ের অনুষ্ঠান ও অন্যান্য অনুষ্ঠানে পরিবেশন করা হয়। এছাড়া আরাদা নামে আরেক লোকজ নৃত্য আছে যা তরবারি হাতে নিয়ে পরিবেশন করা হয়। বিশেষ করে মহিলারা ওরিয়েন্টাল নৃত্যের অংশ হিসেবে এই নৃত্য পরিবেশন করেন। ওরিয়েন্টাল নৃত্য মধ্যপ্রাচ্যে অতি জনপ্রিয় এক প্রকার নৃত্য।

## আরও দেখুন
*সিরিয়ার সংস্কৃতি
*আরবিয় সঙ্গীত
*সিরিয়ান ক্রিস্টান
*মুয়াশশাহ
## তথ্যসূত্র

## বাইরের সংযোগ
* BBC Radio 3 Audio (60 minutes): Damascus. Accessed November 25, 2010.
* BBC Radio 3 Audio (60 minutes): Islamic sufi in Aleppo. Accessed November 25, 2010.
* Sephardic Pizmonim Project. Accessed March 10, 2018.

বিষয়শ্রেণী:সঙ্গীত
চাংশা মেট্রো

**চাংশা মেট্রো ** (অফিসিয়ালি ; এছাড়াও ডাকা হয় ) হচ্ছে চীনের হুনান প্রদেশের চাংশায় একটি দ্রুতগামী গণপরিবহন ব্যবস্থা। প্রথম পরিচালনাধীন লাইন, লাইন ২, ২০১৪ সালের ২৯ এপ্রিল চালু করা হয়, যা  চাংশাকে ১৮তম নগরী হিসেবে দ্রুত যাতায়াত ব্যবস্থা শুরু করে। অপর দ্বিতীয় লাইনটি, লাইন ১, ২০১৬ সালে যাত্রা শুরু করে। ২০১৮-এর অক্টোবর মোতাবেক, চারটি অতিরিক্ত লাইন এবং লাইন ১-এ একটি বর্ধিত অংশ নির্মাণাধীন রয়েছে।

## পরিচালনাধীন লাইন

## তথ্যসূত্র

বিষয়শ্রেণী:চীনের দ্রুতগামী গণপরিবহন ব্যবস্থা
বিষয়শ্রেণী:চাংশা মেট্রো
খোং দ্বীপ

**খোং দ্বীপ **বা **দোন খোং<font style="background-color: rgb(254, 246, 231);"> </font>**iহচ্ছে সি ফান দোন নদীর ধার ঘেষে গড়ে ওঠা দক্ষিণ লাওসের সবচেয়ে বড় দ্বীপ। 
দ্বীপটি উত্তর থেকে দক্ষিণে প্রায়  লম্বা এবং চওড়ায় প্রায় .। প্রায় পঞ্চান্ন হাজার মানুষের বসবাস এই দ্বীপে। মূলতঃ দ্বীপটির পশ্চিমাংশের মুয়াং সাএন এবং পূর্বের মুয়াং খোং অঞ্চলের বেশিরভাগ জনগোষ্ঠীর বাস। মুয়াং খোং দ্বীপটির রাজধানী এবং সরকারের প্রাদেশিক আসন। লাওসের প্রাক্তন প্রেসিডেন্ট খামতাই সিফানদোনের একটি বাসস্থান এই দ্বীপে রয়েছে। যা সম্ভবত দ্বীপটির উল্লেখযোগ্য উন্নয়নের কারণকে ইঙ্গিত করে। স্থানীয় জনগণ লম্বা গড়নের নৌকা যাতায়াত কাজে ব্যবহার করে থাকে। 
খোং দ্বীপ প্রাকৃতিক সৌন্দর্যের জন্য জনপ্রিয়। লাওসের অন্য দুই দ্বীপ দোন দেত এবং দোন খেতের পাশাপাশি দোন খোংকেও পর্যটকেরা তাদের দর্শনীয় তালিকার অন্তর্ভুক্ত করে।

বিষয়শ্রেণী:লাওস
বিষয়শ্রেণী:এশিয়ার দ্বীপ
মেরিঙ্গু

**মেরিঙ্গু** (, ; ) হলো একটি মিষ্টিজাতীয় খাবার, যা প্রায়ই ফরাসি, সুইশ এবং ইতালীয় রন্ধনপ্রণালীর সাথে সংযুক্ত। এটি ঐতিহ্যগতভাবে সাদা ডিম, চিনি অথবা স্টেবিয়া দিয়ে তৈরি করা হয় এবং মাঝে মাঝে এতে লেবু, ভিনেগার বা টার্টার ক্রিম অ্যাসিড জাতীয় উপাদান হিসেবে সংযুক্ত করা হয়। একটি অতিরিক্ত উপাদান হিসেবে লবণ, মরিচ, কর্নস্টার্ক বা জিলাটিন ডিমও যোগ করা যেতে পারে। যান্ত্রিক শিয়ার দ্বারা প্রোটিন ওভালবামিনের (ডিমের সাদা অংশে বিদ্যমান প্রোটিন) গুণপরিবর্তন করে স্টিফ পিকস তৈরি করার মাধ্যমে একটি ভালো মেরিঙ্গু তৈরি করা সম্ভব। প্রায়ই ভ্যানিলা, কম পরিমাণে বাদাম বা নারকেলের নির্যাস দিয়ে মেরিঙ্গুকে সুস্বাদু করা হয়। মেরিঙ্গুর স্বাদ অনেকাংশে এতে তেল ঢালার ওপর নির্ভর করে। তেল থেকে নির্গত চর্বি ডিমের সাদা অংশ হতে ফোম তৈরি করতে বাঁধা প্রদান করে।

মেরিঙ্গু একটি হালকা, বায়বীয় এবং মিষ্টিজাতীয় খাবার। ঘরে নির্মিত মেরিঙ্গু মাঝে মাঝে চর্বণযোগ্য এবং বাহিরের দিকে মচ্মচে হয়। অন্যদিকে, বাণিজ্যিকভাবে নির্মিত মেরিঙ্গু সম্পূর্ণই মচ্মচে হয়। সর্বনিম্ন () তাপমাত্রায় সর্বাধিক দুই ঘণ্টা যাবত বেকিং করে মেরিঙ্গু তৈরি করা হয়।

## নোট ও তথ্যসূত্র

## বহিঃসংযোগ

* ডগলাস মাস্টার, "দি অরিজিন অ্যান্ড হিস্টোরি অফ মেরিঙ্গু"

বিষয়শ্রেণী:মিষ্টি পিঠা
বিষয়শ্রেণী:ডিমের পদ
বিষয়শ্রেণী:ফরাসি রন্ধনশৈলী
বিষয়শ্রেণী:সুইশ রন্ধনশৈলী
বিষয়শ্রেণী:ইতালীয় রন্ধনশৈলী
বিষয়শ্রেণী:সুইজাল্যান্ডীয় রন্ধনশৈলী
বিষয়শ্রেণী:কনফেকশনারি
হোসে মারিয়া গুতিয়েরেজ এর্নান্দেজ

**হোসে মারিয়া গুতিয়েরেজ এর্নান্দেজ** (জন্ম: ৩১ অক্টোবর ১৯৭৬) হলেন একজন সাবেক স্পেনীয় ফুটবলার, যিনি স্পেনীয় ক্লাব রিয়াল মাদ্রিদ এবং স্পেন ফুটবল দলের হয়ে একজন আক্রমণাত্মক মধ্যমাঠের খেলোয়াড় হিসেবে খেলেছেন। তিনি বর্তমানে বেশিকতাসের হয়ে সহকারী ম্যানেজারের দায়িত্ব পালন করছেন।

রিয়াল মাদ্রিদের হয়ে খেলার মাধ্যমে তিনি তার সম্পূর্ণ ক্যারিয়ার যাপন করেছেন, সেখানে তিনি প্রায় ৫৪২টি আনুষ্ঠানিক ম্যাচ খেলেছেন এবং সহ-অধিনায়কের দায়িত্ব পালন করেছেন। তিনি রিয়াল মাদ্রিদের হয়ে সর্বমোট ১৫টি শিরোপা জয়লাভ করেছেন, যার মধ্যে ৩টি উয়েফা চ্যাম্পিয়নস লিগ, ৫টি লা লিগা উল্লেখযোগ্য। তিনি তার ক্যারিয়ারের শেষ মৌসুম তুরস্কের ক্লাব বেশিকতাসের হয়ে খেলেছেন।

১৯৯৯ সালে অভিষেকের পর, তিনি স্পেন ফুটবল দলের হয়ে সর্বমোট ১৩টি ম্যাচ খেলছেন, যার মধ্যে ৩টি গোল করেছেন।

## অর্জন
### ক্লাব
**রিয়াল মাদ্রিদ**
*লা লিগা: ১৯৯৬–৯৭, ২০০০–০১, ২০০৬–০৭, ২০০৭–০৮
*স্পেনীয় সুপার কাপ: ১৯৯৭, ২০০১, ২০০৩, ২০০৮
*উয়েফা চ্যাম্পিয়নস লিগ: ১৯৯৭–৯৮, ১৯৯৯–২০০০, ২০০১–০২, 
*উয়েফা সুপার কাপ: ২০০২
*আন্তর্মহাদেশীয় কাপ: ১৯৯৮, ২০০২

**বেশিকতাস**
*তুর্কি কাপ: ২০১০–১১

### আন্তর্জাতিক
**স্পেন অনূর্ধ্ব-১৮**
*উয়েফা ইউরোপিয়ান অনূর্ধ্ব-১৮ চ্যাম্পিয়নশিপ: ১৯৯৫

**স্পেন অনূর্ধ্ব-২১**
*উয়েফা ইউরোপিয়ান অনূর্ধ্ব-২১ চ্যাম্পিয়নশিপ: ১৯৯৮

### ব্যক্তিগত
*কোপা দেল রে: সর্বোচ্চ গোলদাতা ২০০১–০২
*লা লিগা: সর্বোচ্চ অ্যাসিস্ট ২০০৭–০৮

## তথ্যসূত্র

## বহিঃসংযোগ
* 
* রিয়াল মাদ্রিদ জীবনী
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:মাদ্রিদ সম্প্রদায়ের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:রিয়াল মাদ্রিদ সি-এর ফুটবলার
বিষয়শ্রেণী:রিয়াল মাদ্রিদ কাস্তিয়ার খেলোয়াড়
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:বেশিকতাশ জিমনাস্টিক ক্লাবের ফুটবলার
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:স্পেনীয় প্রবাসী পুরুষ ফুটবলার
বিষয়শ্রেণী:তুরস্কে প্রবাসী ফুটবলার
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
জোরকুল হ্রদ

**জোরকুল** (বা **সির-ই-কোল**) পামীর পর্বতের একটি হ্রদ, যা আফগানিস্তান ও তাজিকিস্তানের সীমান্ত বরাবর অবস্থিত। এটা পূর্ব-পশ্চিমে প্রায় ২৫ কিমি প্রসারিত।পূর্ব থেকে পশ্চিমে আফগান-তাজিক সীমান্ত রয়েছে, যা দক্ষিণে বাঁক নিয়েছে কনকর্ড শৃংগের কাছে, হ্রদের ১৫ কিলোমিটার দক্ষিণে।হ্রদের উত্তরাংশ তাজিকিস্তানে রয়েছে; জোরকুল প্রাকৃতিক সংরক্ষণের অংশ হিসেবে সংরক্ষিত হয়।হ্রদ থেকে নির্গত হয়েছে পামির নদী, যা পশ্চিমপ্রবাহী হয়ে আফগান-তাজিক সীমান্ত বরাবর বইছে।এই হ্রদটি আমু দরিয়া বা অক্সাস নদীর উৎস। হ্রদের দক্ষিণে দাঁড়িয়ে রয়েছে, মহান পামীর পর্বতমালা। 

হ্রদটি প্রাচীন সিল্ক রোড-এর উপরে অবস্থান করে।   চীনা ঐতিহাসিক রেকর্ড অনুযায়ী, হ্রদটিকে উল্লেখ করা  হয় "মহান ড্রাগন পুল" () হিসাবে.

একদা হ্রদটি ওয়াখান-এর মীরের রাজত্বের অংশ বিশেষ ছিল। কিন্তু ১৮৯৫ সালে রাশিয়া এবং ব্রিটিশদের মধ্যে হওয়া চুক্তি অনুযায়ী, হ্রদটি রাশিয়া ও আফগানিস্তানের সীমান্ত বলে নির্দেশিত হয়।

মার্কো পোলো'র লেখাতে, সম্ভবত হ্রদটির উল্লেখ পাওয়া যায়। আধুনিক সময়ের প্রথম ইউরোপীয়, যিনি হ্রদটি পরিদর্শন করেন ১৮৩৮ সালে, তিনি হলেন, ব্রিটিশ নৌবাহিনীর অফিসার জন উড । সির-ই-কোল পরিচিত হয়ে ওঠে ব্রিটিশ সম্রাজ্ঞী ভিক্টোরিয়ার নামে, 'লেক ভিক্টোরিয়া' বলে, যদিও, উড এই নামটি অস্বীকার করেন  ।ব্রিটিশরা এই হ্রদটিকে পামীরের লেক ভিক্টোরিয়া বলে উল্লেখ করতেন। 

## আরও দেখুন

বিষয়শ্রেণী:এশিয়ার আন্তর্জাতিক হ্রদ
রিয়াল মাদ্রিদ ফুটবল ক্লাব (যুব)

**রিয়াল মাদ্রিদ ইয়ুভেনিল** হলো স্পেনীয় পেশাদার ফুটবল ক্লাব, যেটি রিয়াল মাদ্রিদের অনূর্ধ্ব-১৯ দল। এই ক্লাবটি দিভিসিওন দে অনারে গ্রুপ ৫-এ খেলে। রিয়াল মাদ্রিদ ইয়ুভেনিলের প্রধান প্রতিদ্বন্দ্বী হচ্ছে আতলেতিকো মাদ্রিদ এবং রায়ো ভায়েকানো।

এই ক্লাবটি জাতীয় কোপা দে কাম্পেওনেস ইয়ুভেনিল এবং কোপা দেল রে ইয়ুভেনিল অংশগ্রহণ করে। এই প্রতিযোগিতায় লীগের অবস্থানে ভিত্তিতে উয়েফা যুব লিগে উত্তীর্ণ হয়।

## ইয়ুভেনিল এ
### বর্তমান দল

 

## আরও দেখুন
*লা ফাব্রিকা
*রিয়াল মাদ্রিদ কাস্তিয়া
*রিয়াল মাদ্রিদ সি

## তথ্যসূত্র

Juvenil A
বিষয়শ্রেণী:দিভিসিওন দে অনার ইয়ুভেনিল দে ফুতবল
বিষয়শ্রেণী:স্পেনে ফুটবল একাডেমী
বিষয়শ্রেণী:রিয়াল মাদ্রিদ ফুটবল ক্লাব
বিষয়শ্রেণী:উয়েফা যুব লিগের দল
প্রথম জাতীয় সংসদ সদস্যদের তালিকা

**[[প্রথম জাতীয় সংসদ নির্বাচন, ১৯৭৩|প্রথম জাতীয় সংসদ নির্বাচন]]** বাংলাদেশে ৭ই মার্চ ১৯৭৩ সালে অনুষ্ঠিত হয়। নিচে নির্বাচিত সংসদ সদস্যদের তালিকা দেয়া হলো।

## সংসদ সদস্যদের তালিকা
### নির্বাচিত সদস্য

### সংরক্ষিত মহিলা আসন

## আরও দেখুন
* দ্বিতীয় জাতীয় সংসদ সদস্যদের তালিকা

## তথ্যসূত্র

*
১
ফিফা শতাব্দীর শ্রেষ্ঠ ক্লাব

**ফিফা শতাব্দীর শ্রেষ্ঠ ক্লাব** হচ্ছে ফিফা কর্তৃক ২০শ শতাব্দীর সর্বশ্রেষ্ঠ ফুটবল ক্লাবকে প্রদানকৃত একটি পুরস্কার। ২০০০ সালের ১১ই ডিসেম্বরে, ইতালির রোমে আয়োজিত বার্ষিক ফিফা গালা অনুষ্ঠানে রিয়াল মাদ্রিদ ফুটবল ক্লাবকে এই পুরস্কারটি প্রদান করা হয়েছিল।

রিয়াল মাদ্রিদের হয়ে সাবেক ফুটবলার আলফ্রেদো দি স্তেফানো এবং তৎকালীন সভাপতি ফ্লোরেন্তিনো পেরেজ এই পুরস্কারটি গ্রহণ করেছিলেন। ২০০৬–০৭ মৌসুমে, রিয়াল মাদ্রিদের শার্টে "ফিফা শতাব্দীর শ্রেষ্ঠ ক্লাবের ট্রফি" সংবলিত ক্রেস্ট সংযুক্ত করা হয়েছিল।

## ফলাফল
এই পুরস্কারের জন্য ব্যবহৃত ভোটদান পদ্ধতি শুধুমাত্র দ্বি-মাসিক ম্যাগাজিন, *ফিফা ওয়ার্ল্ড ম্যাগাজিন*-এর (ফিফা প্রাতিষ্ঠানিক ম্যাগাজিন) মধ্যে সীমাবদ্ধ ছিল। 

## তথ্যসূত্র

## বহিঃসংযোগ
*ফিফা শতাব্দীর শ্রেষ্ঠ ক্লাব

Clubs of the 20th Century
বিষয়শ্রেণী:ফুটবলের ইতিহাস
বিষয়শ্রেণী:২০০০-এ প্রবর্তিত পুরস্কার
রেমোঁ কোপা

**রেমোঁ কোপা** (১৩ অক্টোবর ১৯৩১ – ৩ মার্চ ২০১৭) একজন ফরাসি ফুটবলার ছিলেন, যিনি স্পেনীয় ক্লাব রিয়াল মাদ্রিদ, ফরাসি ক্লাব রেঁস এবং ফ্রান্স ফুটবল দলের হয়ে একজন আক্রমণাত্মক মধ্যমাঠের খেলোয়াড় হিসেবে খেলেছেন।

প্রায়ই তিনি তার প্রজন্মের অন্যতম সেরা খেলোয়াড় হিসেবে বিবেচিত হতেন। তিনি মাঠে একটি ফ্রি চরিত্রে খেলতেন যেখানে তিনি অ্যাডভান্সড প্লেমেকারের দায়িত্ব পালন করতেন। যিনি তার দ্রুততা, কর্মতৎপরতা এবং ড্রিবলিংয়ের জন্য সকলের কাছে সুপরিচিত ছিলেন। তিনি একজন স্বনামধন্য প্লেমেকার হওয়ার পাশাপাশি দারুন গোলদাতাও ছিলেন। ১৯৫৮ সালে, তিনি বালোঁ দর পুরস্কারটি জয়লাভ করেছিলেন। ১৯৭০ সালে, তিনি প্রথম ফুটবল খেলোয়াড় হিসেবে লেজিওঁ দনর জয়লাভ করেন এবং ২০০৪ সালে তিনি ফিফা পুরস্কার অনুষ্ঠানে পেলে তাকে ১২৫ সেরা জীবিত ফুটবলারের তালিকায় অন্তর্ভুক্ত করেন।

## অর্জন
**রেঁস**
*ফরাসি লিগ: ১৯৫২, ১৯৫৫, ১৯৬০, ১৯৬২
*লাতিন কাপ: ১৯৫৩
*ফরাসি দ্বিতীয় বিভাগ: ১৯৬৬

**রিয়াল মাদ্রিদ**
*স্পেনীয় লিগ: ১৯৫৭, ১৯৫৮
*ইউরোপিয়ান কাপ: ১৯৫৭, ১৯৫৮, ১৯৫৯
*লাতিন কাপ: ১৯৫৭

**ফ্রান্স**
*ফিফা বিশ্বকাপ তৃতীয় স্থান: ১৯৫৮

**ব্যক্তিগত**
*বালোঁ দর: ১৯৫৮; রানার-আপ: ১৯৫৯; তৃতীয় স্থান: ১৯৫৬, ১৯৫৭
*ফিফা বিশ্বকাপ অল-স্টার দল: ১৯৫৮
*এতোইলে দর: ১৯৬০
*বর্ষসেরা ফরাসি ফুটবলার: ১৯৬১
*ফিফা একাদশ: ১৯৬৩
**[[বিশ্ব সকার (ম্যাগাজিন)|বিশ্ব সকার]]*: বিশ্ব একাদশ: ১৯৬৩
*বিশ্ব সকার: সর্বকালের সেরা ১০০ ফুটবলার
*গোল্ডেন ফুট: ২০০৬, একজন ফুটবল কিংবদন্তি হিসেবে
*উয়েফা প্রেসিডেন্ট'স পুরস্কার: ২০১০
*ফিফা ১০০
*লেজিওঁ দনর

## তথ্যসূত্র

## বহিঃসংযোগ

*French Football Federation profile  
*
*FootballDatabase profile and stats
* European Champions Cup/UEFA Champions League Winning Squads
* Interview on uefa.com

বিষয়শ্রেণী:১৯৩১-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:পোলীয় বংশোদ্ভূত ফরাসি ব্যক্তি
বিষয়শ্রেণী:ফরাসি-পোলীয় ফুটবলার
বিষয়শ্রেণী:স্পেনে ফরাসি প্রবাসী
বিষয়শ্রেণী:লিগ ১-এর খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:আঁজে স্পোর্টিং ক্লাবের খেলোয়াড়
বিষয়শ্রেণী:স্তাদ দে রেঁসের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:ফ্রান্সের পুরুষ আন্তর্জাতিক ফুটবলার
বিষয়শ্রেণী:১৯৫৪ ফিফা বিশ্বকাপের খেলোয়াড়
বিষয়শ্রেণী:১৯৫৮ ফিফা বিশ্বকাপের খেলোয়াড়
বিষয়শ্রেণী:লেজিওঁ দনরের কর্মকর্তা
বিষয়শ্রেণী:বালোঁ দর বিজয়ী
বিষয়শ্রেণী:ফিফা ১০০
বিষয়শ্রেণী:ফরাসি পুরুষ ফুটবলার
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:স্পেনে ফরাসি প্রবাসী ক্রীড়াবিদ
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:লেজিওঁ দনরের নাইট
বিষয়শ্রেণী:২০শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফ্রান্সের নাগরিকীকৃত নাগরিক
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:ফরাসি প্রবাসী পুরুষ ফুটবলার
সার্ভাইভার সিরিজ

**সার্ভাইভার সিরিজ** হলো ডাব্লিউডাব্লিউই কর্তৃক আয়োজিত একটি প্রতি-দর্শনে-পরিশোধমূলক অনুষ্ঠান। এটি ডাব্লিউডাব্লিউই এর ইতিহাসে রেসলম্যানিয়ার পরে সবচেয়ে বেশিদিন স্থায়ী প্রতি-দর্শনে-পরিশোধমূলক অনুষ্ঠান। যেটি প্রতি বছরের নভেম্বরে অনুষ্ঠিত হয়ে থাকে। এটি ডাব্লিউডাব্লিউই এর বড় চারটি পিপিভির মধ্যে একটি (অন্যগুলো হলো- রেসলম্যানিয়া, রয়্যাল রাম্বল, সামারস্ল্যাম)।

## মূল এবং পরিবর্তন সমূহ
প্রথম সার্ভাইভার সিরিজ অনু্ষ্ঠিত হয় ১৯৮৭ সালে। কারণ রেসলম্যানিয়া ৩ এর জনপ্রিয়তার কারণে ডাব্লিউডাব্লিউএফ তাদের আরেকটি ইভেন্ট করার সিদ্ধান্ত নেয়। হাল্ক হোগান এবং আন্দ্রে দ্য জায়ান্ট এর রেসলম্যানিয়া ৩ এর ম্যাচে অনেক লাভবান হয় তখনকার ডাব্লিউডাব্লিউএফ। তারা এই ফিউডটিকে আরো দীর্ঘায়িত করে নতুন পিপিভির জন্য। মূলত সার্ভাইভার সিরিজ অনু্ষ্ঠিত হয় "থ্যাংকসগিভিং ট্রেডিশন" বজায় রাখতে। তাই প্রথম আটটি (১৯৮৭-১৯৯৪) ইভেন্ট "থ্যাংকসগিভিংডে" তে হয়েছিল। 

২০১৬ সালে ব্র‍্যান্ড বিভাজন ফিরে আসলে ডাব্লিউডাব্লিউই র এবং স্ম্যাকডাউনের সরাসরি প্রতিযোগিতার সিদ্ধান্ত নেয়।

## সার্ভাইভার সিরিজ ম্যাচসমূহ
এই ইভেন্টের ঐতিহ্য হলো ট্যাগ টিম এলিমিনেশন ম্যাচ। একটি দলে চার বা পাচঁজন একে অপরের প্রতিপক্ষ থাকে। এই ম্যাচটিকে সাধারণত "সার্ভাইভার সিরিজ ম্যাচ " বলে থাকে। ডাব্লিউডাব্লিউএফ এ ১৯৮৭ সাল থেকে একের অধিক ট্যাগ টিম এলিমিনেশন ম্যাচ হতো। কিন্তু ১৯৯২ সালে মাত্র একটি ম্যাচ ট্যাগ টিম এলিমিনেশন ম্যাচ অনু্ষ্ঠিত হয়। ১৯৯৭ সালের ইভেন্টটি মন্ট্রিয়ল স্ক্রিউজব এর মধ্য দিয়ে শেষ হয় এবং ১৯৯৮ সালে কোনো ট্যাগ টিম এলিমিনেশন ম্যাচ ছিল না। ২০০২ সালের ইভেন্টটি বিশেষভাবে উল্লেখযোগ্য এলিমিনেশন চেম্বার ম্যাচ এর অভিষেক এর মাধ্যমে।
## অনুষ্ঠানসমূহ

## তথ্যসূত্র

## বহিঃসংযোগ

*


বিষয়শ্রেণী:ডাব্লিউডাব্লিউইর প্রতি-দর্শনে-পরিশোধ অনুষ্ঠান
পঞ্জ নদী

ডান|থাম্ব|250x250পিক্সেল|পঞ্জ নদীর মহাকাশ চিত্র
**পঞ্জ নদী** () (; , پنج), (রাশিয়ান নাম "Пяндж" থেকে প্রাপ্ত) হল আমু দরিয়া র একটি উপনদী। নদীটি ১১২৫ কিলোমিটার দীর্ঘ এবং আফগানিস্তান-তাজিকিস্তান সীমান্তের একটি উল্লেখযোগ্য অংশ গঠন করে।

নদীটি কিলা-ই পঞ্জ গ্রামের নিকটবর্তী পামীর নদী এবং ওয়াখান নদীর মোহনা থেকে উৎসারিত। সেখান থেকে এটি পশ্চিমে প্রবাহিত হয়ে আফগানিস্তান এবং তাজিকিস্তানের সীমানা গঠন করে। তাজিকিস্তানের গোর্নো-বাদখেশান স্বায়ত্বশাসিত অঞ্চলের রাজধানী খরোগ শহরটি অতিক্রম করার পর এটি তার প্রধান উপনদী বার্তাং নদী থেকে জল সংগ্রহ করে।এরপর এটি দক্ষিণ-পশ্চিম দিকে প্রবাহিত হয়ে, ভখশ নদীতে যোগদান করে এবং মধ্য এশিয়ার সর্বশ্রেষ্ঠ নদী আমু দরিয়া গঠন করে। সোভিয়েত আমলে পঞ্জ এক অত্যন্ত গুরুত্বপূর্ণ ভূমিকা পালন করেছিল এবং ১৯৮০ এর দশকে আফগানিস্তানে সোভিয়েত সামরিক অভিযানের সময় একটি কৌশলগত নদী ছিল।

## জল বন্টন চুক্তি
বাম|থাম্ব|267x267পিক্সেল|তাজিকিস্তান এবং আফগানিস্থান সীমান্তে কেভ্রনের কাছে পঞ্জ নদী
থাম্ব|পঞ্জ নদী
১৯৪৬ সালে স্বাক্ষরিত সোভিয়েত ইউনিয়ন ও আফগানিস্তানের মধ্যে একটি জলচুক্তি অনুযায়ী, আফগানিস্তান বছরে ৯ মিলিয়ন ঘন মিটার জল আহরণের অনুমতি পায়। বর্তমানে এটি ২ মিলিয়ন ঘন মিটার জল ব্যবহার করে। পান্জ নদী বেসিন প্রকল্পের মতে আফগানিস্তান যদি নদী থেকে পুরো পরিমাণ জল উত্তোলন করে, তাহলে পরিবেশগত ক্ষতির আশ্ংকা করা যেতে পারে।

## সেতু

* **আফগানিস্তান-তাজিকিস্তান সেতুঃ **এই হাইওয়ে সেতুটি তাজিকিস্তান ও আফগানিস্তানের মাঝে নির্মিত হয়েছিল নিঝানি পঞ্জে। ২০০৬ সালের জানুয়ারিতে সেতুটির কাজ শুরু হয় এবং ২০০৭ সালের আগস্টে এটির কাজ সম্পন্ন হয়। মার্কিন যুক্তরাষ্ট্রের অর্থানুকূল্যে ৩৭ মিলিয়ন মার্কিন ডলার ব্যয় করে, ইটালিয়ান জেনারেল কনস্ট্রাকশন কোম্পানি রিজানি ইউ এস আর্মি কর্পস অব ইঞ্জিনিয়ার্সের মালিকানাধীন কর্তৃক সেতুটির নির্মাণকার্য সম্পন্ন হয়। এই সেতুটি এমন একটি বার্জকে প্রতিস্থাপন করে যা কেবলমাত্র দিনে ৬০ টি গাড়ি পরিবহন করতে পারত এবং বছরে বেশ কয়েকমাস নদিতে অতিরিক্ত স্রোতের কারণে, পণ্য পরিবহন বন্ধ থাকত। অন্যদিকে আর-এ-ডাব্লিউ-এ-র রিপোর্ট অনুযায়ী, এই সেতুটি, হেরোয়িন-বাণিজ্যের সুবিধা করে, আফগানিস্তানের অর্থনৈতিক উন্নতিকে ত্বরান্বিত করেছে। 
* ২০০৩ সালে খোরগ-এ অবস্থিত গুট নদীর মোহনাতে আরেকটি সেতু নির্মিত হয়েছিল।

আগা খান ডেভেলপমেন্ট নেটওয়ার্ক তাজিকিস্তান ও আফগানিস্তানের মধ্যে পাঞ্জ নদীর মধ্যে তিনটি সেতু নির্মাণের একটি প্রকল্পে জড়িত।.

* এই সেতুর প্রথমটি আফগানিস্তানের দিকে ডেমোগানের সাথে তাজিক পার্শ্বে টেম সংযোগকারী। তাজিকিস্তানের রাষ্ট্রপতি ইমোমালি রাহমোভভ, আফগানিস্তানের উপরাষ্ট্রপতি হায়দাত আমিন আরশাল এবং হিস হাইনেস আগা খান নভেম্বর,২০০২এ আগা খান এই সেতুটির উদ্বোধন করেন।.
* দ্বিতীয় সেতুটি উদ্বোধন হয় ২০০৪ সালের জুলাই মাসে, তাজিক-আফগান-মৈত্রী সেতু, যেটি নির্মিত হয়েছে দারোয়াজ-এ।
* অক্টোবর, ২০০৬ এ খুলে দেওয়া হয় এই সেতুত্রয়ের তৃতীয়টি যেটির নাম ইশকাশিম সেতু.

## তথ্যসূত্র

## আরও দেখুন

* আমু দরিয়া

বিষয়শ্রেণী:আন্তঃসীমান্ত নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:আফগানিস্তানের নদী
বিষয়শ্রেণী:তাজিকিস্তানের নদী
মৌলভীবাজার সরকারি কলেজ

**মৌলভীবাজার সরকারি কলেজ** বাংলাদেশের মৌলভীবাজার জেলায় অবস্থিত একটি সরকারি কলেজ। এই কলেজটি **মৌলভীবাজার কলেজ** নামেও পরিচিত। এটি ১৯৫৬ সালে প্রতিষ্ঠিত হয়। এতে আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজটি রাজনৈতিক অস্থিরতা থেকে মুক্ত হওয়ায় উপজেলার অন্যতম  কলেজের স্বীকৃতি পেয়েছে।

## ডিগ্রি পাশ
* বি.এ.
* বি.এস.এস.
* বি.এস.সি.
* বি.বি.এস.

## স্নাতক সম্মান
মৌলভীবাজার সরকারি কলেজে ১২টি বিষয়ে অনার্স ও ১২টি বিষয়ে মাস্টার্স কোর্স চালু রয়েছে।
* ইংরেজি
* বাংলা
* দর্শন
* ইতিহাস
* ইসলামের ইতিহাস
* হিসাববিজ্ঞান
* রাষ্ট্রবিজ্ঞান
* অর্থনীতি
* ইংরেজি
* ব্যবস্থাপনা
* উদ্ভিদবিজ্ঞান
* গণিত

## স্নাতকোত্তর
মৌলভীবাজার সরকারি কলেজে ১২টি বিষয়ে অনার্স ও ১২টি বিষয়ে মাস্টার্স কোর্স চালু রয়েছে।
* ইংরেজি  
* বাংলা
* দর্শন 
* ইতিহাস 
* ইসলামের ইতিহাস   
* হিসাববিজ্ঞান 
* রাষ্ট্রবিজ্ঞান 
* অর্থনীতি
* ইংরেজি
* ব্যবস্থাপনা
* উদ্ভিদ বিজ্ঞান 
* গণিত

## কম্পিউটার ল্যাবরেটরি
সার্বক্ষণিক ইন্টারনেট সুবিধা সংবলিত একটি অত্যাধুনিক কম্পিউটার ল্যাবরেটরি স্থাপন করা হয়েছে। সম্প্রতি কলেজের জন্য একটি ওয়েবসাইট খোলা হয়েছে।

## শারীরিক শিক্ষা
শারীরিক শিক্ষা হল শরীরচর্চা শিক্ষা অর্থাৎ শারীরিক অনুশীলন, খেলাধুলো এবং স্বাস্থ্যবিধি সম্পর্কে নিয়মিত নির্দেশ প্রক্রিয়াকে বোঝায়।

শারীরিক শিক্ষা শব্দটি সাধারণত মাধ্যমিক ও উচ্চমাধ্যমিক এ শিক্ষার সঙ্গে জড়িত।

যেহেতু সরকার উচ্চমাধ্যমিক এ এই বিষয়টি পাঠ্যবই হিসেবে এখনো স্বীকৃতি দেয়নি সেহেতু এই বিভাগ বর্তমানে খেলাধুলো আয়োজন এবং পরিচালনা করার মধ্যেই তার দায়িত্ব পালন করে যাচ্ছেন।

মৌলভীবাজার সরকারি কলেজে শারীরিক শিক্ষা বিভাগটি ২০০৫ সালে প্রতিষ্ঠিত হয় এবং অদ্যবধি সকলের সাহায্যে বিভাগটি সুনামের সহিত তার দায়িত্ব যথাযথভাবে পালন করে যাচ্ছেন।

## আরও দেখুন
* সরকারি কলেজ
* বেসরকারি কলেজ
* জাতীয় বিশ্ববিদ্যালয়

## তথ্যসূত্র

## বহিঃসংযোগ
* মাধ্যমিক ও উচ্চশিক্ষা অধিদপ্তর 

বিষয়শ্রেণী:মৌলভীবাজার জেলার মহাবিদ্যালয়
বিষয়শ্রেণী:১৯৫৬-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:১৯৫৬-এ প্রতিষ্ঠিত শিক্ষাপ্রতিষ্ঠান
পারস্পরিক ইভিএফ

**পারস্পরিক ইভিএফ** (ইংরেজিঃ Reciprocal IVF) **মাতৃত্বের বিনিময়**,**দম্পতির ইভিএফ** নামে পরিচিত। এটি হচ্ছে এমন একধরনের পরিবার পরিকল্পনা যেখানে দম্পতির দুইজন সদস্যই নারীত্বসূচক প্রজনন অঙ্গ বহন করেন। এই পরিকল্পনায় ইন ভিট্রো ফার্টিলাইজেশন (ইভিএফ) পদ্ধতি অনুসরণ করা হয়। এ পদ্ধতিটা হলো প্রথমে একজন নারীর ডিম্বাশয় থেকে তার ডিম্বাণু অপসারণ করে পরীক্ষাগারে নিষিক্ত করা হয়, এবং সেখানে সৃষ্ট এক বা একাধিক ভ্রুণ পরবর্তীতে নারীর জরায়ুতে প্রতিস্থাপিত করা হয়। এভাবেই একজন নারী গর্ভসঞ্চার (গর্ভবতী) করে। সাধারণ ইভিএফের সাথে রিসিপ্রোকাল ইভিএফের পার্থক্য হলোঃ এখানে দুজন নারীই এই পদ্ধতির সাথে জড়িত থাকে। এখানে দম্পতির একজন থেকে ডিম্বাণু নেওয়া হয় এবং পরবর্তীতে নিষিক্ত করার পর অন্য সঙ্গীর দেহে সে ভ্রুণ প্রতিস্থাপিত করার মাধ্যমে তিনি গর্ভবতী হন। গঠনগত ভাবে বিবেচনা করলে এই ইভিএফ ডিম্বাণু দানের সাথে সাদৃশ্যপূর্ণ।

২০১৮ সালে ইউরোপে অবস্থিত ১২০ জন নারী সমকামী দম্পতির উপর করা গবেষণা অনুসারে ৬০ শতাংশ দম্পতি রিসিপ্রোকাল ইভিএফ বা পারস্পরিক ইভিএফ পদ্ধতির মাধ্যমে সন্তান জন্ম দিয়ে থাকে।

## তথ্যসূত্র

## বহিঃসংযোগ
* Bio News

বিষয়শ্রেণী:In vitro fertilisation
বিষয়শ্রেণী:Human pregnancy
বিষয়শ্রেণী:LGBT parenting
বিষয়শ্রেণী:LGBT terminology
বিষয়শ্রেণী:Lesbian culture

বিষয়শ্রেণী:প্রজনন উর্বরতার ঔষধ
বিষয়শ্রেণী:মানুষের গর্ভাবস্থা
বিষয়শ্রেণী:এলজিবিটিকিউ পরিভাষা
বিষয়শ্রেণী:নারী সমকামীতা সংস্কৃতি